Man brand erg toe motor vlamvat | Maroela Media
Man brand erg toe motor vlamvat
18 Junie 2016
ŉ Man het Saterdag in die vroeë oggendure ernstige brandwonde opgedoen nadat hy glo in ŉ brandende motor vasgekeer is.
Werner Vermaak, woordvoerder van ER24, het gesê paramedici is omstreeks 03:00 na ŉ huis in Glenwood, Pietermaritzburg, ontbied. Die 25-jarige man was in ŉ kritieke toestand in een van die slaapkamers met ernstige brandwonde aan sy bolyf en gesig.
“ŉ Brandende voertuig was buite en die man se familielede het probeer om die vlamme te blus. Dit is onduidelik hoe die voertuig aan die brand geslaan het en hoe die man se familie hom uit die motor gekry het,” het Vermaak gesê.
Die man is na die Edendale-hospitaal gehaas vir behandeling.
Vrou weer nie in hof oor ‘vliegkaartjie-slenter’
Seun (7) verdrink in steengroef Koerantafleweraar in Bfn op fiets doodgery | Netwerk24
Skaaf hieraan, sê VS se langeraat
Die slot JP du Preez is een van slegs ’n handvol spelers wat tot ’n mate tevrede kan voel met sy vertoning in die Vrystaat-Cheetahs se eerste CB-wedstryd.
Deur Alzane Narrain 29 April 2018 18:54
’n Jare lange koerantafleweraar van Volksblad is dood nadat ’n voertuig hom in Bloemfontein teen ’n hoë spoed op sy fiets getref het.
Louis van der Watt (68) van Noordhoek in die stad is Vrydag omstreeks 14:30 dood toe ’n Chevrolet Spark hom in Raymond Mhlaba-straat (voorheen Andries Pretoriusstraat) in ’n tref-en-trap-ongeluk doodgery het.
Louis van der WattFoto: Verskaf
Van der Watt se seun Adriaan (34), ook ’n Volksblad-koerantafleweraar, sê sy pa het volgens ooggetuies weens die slag deur die lug getrek en ’n entjie weg, naby die Bruwer-kwekery, te lande gekom.
Nooddienspersoneel het hom op die toneel behandel, maar hy is dood verklaar.
“Sy dood is ’n groot skok vir my. Dit was so onverwags en sonder waarskuwing.
“Ek is woedend, want hy was lief vir fietsry en het nie verdien om so te sterf nie.”
Adriaan sê sy pa was passievol oor sy werk. Hy het die afgelope 15 jaar elke oggend omstreeks 01:30 opgestaan sodat inwoners van Noordhoek, Waverley en Navalsig soggens hul koerant kon lees. Hy het Vrydagoggend nog koerante afgelewer.
Hy laat sy vrou, Willa (67), ses kinders, drie stiefkinders, tien kleinkinders en twee agterkleinkinders agter.
Meer oor: Volksblad | Noordhoek | Bloemfontein | Sterfgeval | Tref-En-Trap
Koerantafleweraars verdien meer
'My kinders' byt man dood
Koerant-afleweraar, helper in PE beroof